钦定古今图书集成/明伦汇编/官常典/第521卷 > 槊直腯鲁华
## 钦定古今图书集成/明伦汇编/官常典/第521卷 > 槊直腯鲁华

按《元史》本传：“槊直腯鲁华，蒙古克烈氏。初以其部人
二百，从太祖征乃蛮、西夏有功，命将万人，为太师国
王木华黎前锋，下金桓州，得其监马几百万匹，分属
诸军，军势大振。岁辛未，破辽东西诸州，唯东京未下，
获金使，遣往谕之。槊直腯鲁华曰：‘东京，金旧都，备严
而守固，攻之未易下，以计破之可也。请易服与其使
偕往说之，彼将不疑。俟其门开，继以大军赴之，则可
克矣’。”卒如其计。徇地河北，攻大名，小大数十战。城垂
陷，中流矢而卒。武宗时，赠太傅，追封卫国公，谥武敏。